Diari Oficial de la Generalitat Valenciana


Sumari del DOGV 7649, del 03-11-2015 (2015/8737)

RESOLUCIÓ de 27 d'octubre de 2015, del conseller d'Educació, Investigació, Cultura i Esport, per la qual es concedeix l'autorització provisional d'obertura i funcionament al centre docent d'Educació Infantil de primer cicle denominat Britania, a Alacant, que es basa en la disposició addicional segona, punt 2, del Decret 2/2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7649

Data del DOGV
:   03-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8737


Data del document
:   27-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Alacant
    * centre d'ensenyament

RESOLUCIÓ de 27 d'octubre de 2015, del conseller d'Educació, Investigació, Cultura i Esport, per la qual es concedeix l'autorització provisional d'obertura i funcionament al centre docent d'Educació Infantil de primer cicle denominat Britania, a Alacant, que es basa en la disposició addicional segona, punt 2, del Decret 2/2009. [2015/8737]  
L'expedient ha sigut iniciat a instància d'Atención y Custodia, Societat Limitada, en sol·licitud de prorroga d'autorització provisional per a l'obertura i funcionament d'un centre docent privat d'Educació Infantil de primer cicle denominat Britania, codi 09999825, a Alacant, acollint-se a la disposició addicional segona, punt 2, del Decret 2/2009.  
  
Vist l'informe favorable de la Inspecció educativa respecte al compliment de la disposició addicional segona, punt 2, del Decret 2/2009, per al curs 2015-2016.  
Vista la proposta favorable, de data 27 de novembre de 2013, de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció d'Educació, respecte al professorat i les titulacions respectives, de conformitat amb la normativa aplicable.  
Vista la declaració responsable, de data 19 de juny de 2015, del representant d'Atención y Custodia, Societat Limitada, respecte al fet que, des de l'obtenció de l'última autorització, no s'han realitzat obres als espais del centre ni ha patit variacions el professorat.  
  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Decret 2/2009, de 9 de gener (DOCV 14.01.2009), del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 15 de setembre de 2015, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual es determina les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell, resolc:  
  
  
Primer  
Autoritzar provisionalment, de conformitat amb la disposició addicional segona, punt 2, del Decret 2/2009, el centre docent privat que s'indica a continuació, atenent les característiques, ensenyances i capacitat màxima que s'hi assenyalen.  
  
Codi: 62819897.  
Denominació genèrica del centre: centre d'Educació Infantil de primer cicle.  
Denominació específica del centre: Britania.  
Titular: Atención y Custodia, Societat Limitada.  
Domicili: av. Ansaldo, núm. 14.  
Localitat: Alacant (03881).  
Província: Alacant.  
Ensenyances i capacitat màxima que s'autoritzen:  
3 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 20 llocs escolars.  
  
Segon  
L'autorització que es concedeix per mitjà de la present resolució té caràcter provisional, des de l'inici fins a la finalització del curs escolar 2015-2016.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta disposició tindrà efectes des de la data en què es dicta; no obstant això, es considera que els seus efectes acadèmics fan referència al curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 27 d'octubre de 2015.- El conseller d'Educació, Investigació, Cultura i Esport: Vicent Marzà Ibáñez.